《阳羡浮翠亭》
宋代·沈辽

江南山川若奔鹿，下照江流翠相瞩。朝望长干暮石牌，山头相相春草绿。

我昔长爱江南游，当时少相今白头。人生匆匆寄幻事，六朝得丧惟荒丘。

阳羡本自江南州，水边孤烟千古愁。沙禽关关夜相呼，稻粱自足知何求。

我生已如不繫舟，投老为谁计沉浮。腰间墨绶亦偶尔，此地欣与心相投。

行归三吴卜幽隐，不复更到枚回洲。渔父丈人莫相笑，解带于此聊迟留。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。